અદિતી મીનાની વાત સાંભળીને વિચારમા પડી અને તરત જ કહ્યું, ‘ઓહ! મમ્મી. મને તો એ વાતનો ખ્યાલ જ ના રહ્યો. સારું થયું તમે મારું ધ્યાન દોર્યું તો. હવેથી એને ગમે તે રીતે સમજાવીને ઘરમા જ ખવડાવીશ.’ અને અદિતી રાહુલને લઈને તરત જ ચોથા માળે આવેલા એમના ફ્લેટમા જતી રહી. શીલા આશ્ચર્યથી મીનાની સામે જોઇ રહી હતી, તે જોઇને મીના હસી અને બોલી, ‘શીલા,તને મારી આવી વાત સાંભળીને નવાઇ લાગે છે ને?’ શીલાએ કહ્યું, ‘હા યાર. નવાઇ તો લાગે જ છે. તું એક મોડર્ન વિચાર ધરાવતી આધુનિક નારી છે. એક પ્રખ્યાત કંપનીમા ઉચ્ચ હોદ્દા પર રહી ચુકી છો. મેં તને ક્યારે પણ અંધશ્રધ્ધામા માનતી જોઇ નથી તેથી તારી ‘નજર લાગી જાય’ વાળી વાતથી મને આશ્ચર્ય જરુર થયું છે.’